Ny strategi for kulturfrivilligheitsstrategi: Krafttak for kulturfrivilligheita

Regjeringa har nettopp lansert historias første strategi for kulturfrivilligheita. Landsmøtet i Noregs Ungdomslag har store forventingar til iverksetting av strategien og at det markerer startskotet for ein offensiv bruk av offentlege verkemidlar for å sikre kulturfrivilligheita gode rammevilkår.

Regjeringa har lagt fram ein omfattande strategi med veldokumentere behov, som m.a. bygger på over 100 innspel frå lag og organisasjonar. Landsmøtet i Noregs Ungdomslag ser på det som særs positivt at strategien legg vekt på å styrke dei generelle rammevilkåra og at departementet har sendt forslag til revidert kulturlov på høyring.

Landsmøtet ser òg på det som positivt at regjeringa ønskjer å forskriftsfeste andelen til kulturføremål og at dei mellom anna vil auke driftstilskota til amatørteater og tilskot til kulturbygg gjennom spelemiddelordninga. Skal dette vere mogleg, er det naudsynt å rydde opp i kva tiltak som får støtte gjennom spelemiddelordninga. Vi er glad for at departementet er tydeleg på at forskriftsfesting av Norsk Tippings overskot til kulturføremål vil bli sendt på høyring. Her er det viktig at departementet legg opp til brei og open diskusjon kring arbeidet med utarbeiding av ny forskrift til kulturføremål.

I dette arbeidet er det avgjerande at regjeringa og kultur- og mangfaldsdepartementet ikkje gløymer lovnaden om kulturløftet og at andelen av statsbudsjettet til kulturformål skal vere 1 prosent. Denne auka vil òg rette opp lovnaden om at redusering av spelemiddel til kulturformål i 2011. som reduserte andelelen frå frå 36,5% til 18% skulle kompenserast gjennom statsbudsjettet.